જયારે કોઈ અજાણી હોવા છતાં આકર્ષિત વ્યક્તિ શોપિંગ મોલમાં મળી ગઈ, હવે તેની જાણ બહાર વોઈસ કમાંડથી તમે ફોટો સ્નેપ કરો છો. ફોટો સેવ થયા પછી ગુગલ ઈમેજ સર્ચ એન્જીન પર અપલોડ કરતા નજીકના ભવિષ્યનું ઈમેજ-સર્ચ-એન્જીન મુખમુદ્રા મુજબ તે વ્યક્તિ કોણ છે એ મુજબ લગતી ઈમેજ સર્ચ કરીને રીઝલ્ટ આપશે. જો તેનો ફોટો ફેસબુક જેવી સાઈટ પર શેર હશે તો સર્ચ રીઝલ્ટ પ્રમાણે તેનું નામ ઠામ ઠેકાણું બધુ તમારી આંખો સમક્ષ રહેલી પારદર્શક સ્ક્રીન પર રજુ થઇ જશે. કોઈ ટર્મિનેટર મુવીના રોબોટ જેવી પરિકલ્પના મહદઅંશે રીયાલીટી બની ચુકી છે. રોબોટિક થવા જઈ રહેલા માનવનો આ પહેલો ચરણ જ કહી શકાય. જ્યાંથી કોઈ પણ પ્રાઈવેટ લાઈફ વધુ પ્રાઇવેટ નહિ રહે. ટ્‌વીટરની જેમ દરેકની વાતો હવે શેર થતી રેહશે.